text: SMV:Digital – få tilskud til din virksomheds vækst
  SMV:Digital er for dig, der gerne vil sætte skub i din digitale marketing. Gennem SMV:Digital kan du søge tilskud til rådgivning indenfor f.eks. e-handel, automatisering og data.
  Programmet er sat i verden med formålet om at fremme vækst og udvikling, og tilskuddet gives til virksomheder, som gerne vil realisere deres digitale vækstpotentialer.
  Hos Skjoldby og Co har vi godkendte rådgivere hos SMV:Digital, som kan hjælpe dig med at realisere dit projekt – lige fra ansøgning til udførelse af projekt.
  Hvordan kan jeg søge til SMV:Digital?
  For at få tilskud fra SMV:Digital skal du lave en ansøgning, som beskriver, hvordan dit projekt bidrager til at realisere din virksomheds vækstambitioner.
  Vi hjælper dig gerne gennem hele ansøgningsprocessen. Vi tilbyder gratis rådgivning og hjælper dig med, hvad ansøgningen skal indeholde, og hvordan du kan bruge tilskuddet.
  Hvad kan jeg søge tilskud til?
  SMV:Digital åbner løbende forskellige tilskudspuljer – fælles for dem alle er, at tilskuddet skal bidrage til at fremme vækst og udvikling i virksomheden.
  Hos Skjoldby & Co kan vi hjælpe dig med at blive klogere på kundesegmentering, konkurrentanalyse og kanalvalg. Vi kan også holde workshops om SEO, paid social, SEM og tracking, hvor vi går i dybden med emnerne og sikrer, at du kan benytte den tilegnede viden i dit arbejde efterfølgende.
  Hvem kan søge SMV:Digital?
  Der findes nogle krav ifm. ansøgningen. Nogle af dem er:
  3-249 årsværk i seneste afsluttede regnskabsperiode
  Omsætning på maksimalt 50 mio. euro eller en balance på maksimum 43 mio. euro.
  Medfinansiering på 50 pct. i form af enten minimum 274 afholdte timer eller kontant betaling.
  Virksomheden må ikke have modtaget statsstøtte, der overstiger 200.000 euro, svarende til ca. 1,5 mio. kr., i indeværende og de to foregående regnskabsår.